Jelaskan Istilah dari Penyakit koronavirus 2019 dalam bahasa melayu

Pada 11 Februari 2020, Pertubuhan Kesihatan Sedunia mengumumkan bahawa "COVID-19" akan menjadi nama rasmi penyakit ini. Ketua Pertubuhan Kesihatan Sedunia, Tedros Adhanom Ghebreyesus berkata "CO" bermaksud "corona" (korona), "VI" untuk "virus" dan "D" untuk "disease" (penyakit), sementara angka "19" bermaksud tahun penyakit tersebut wujud. Penyakit ini kali pertama dikenalpasti pada 31 Disember 2019. Tedros berkata bahawa nama ini telah dipilih untuk mengelakkan rujukan terhadap lokasi spesifik geografi, spesies haiwan, atau sekumpulan orang selaras dengan cadangan antarabangsa untuk penamaan yang bertujuan menghalang stigmatisasi.